Борис Младенов-Young
Не знам поет, на този свят живял…

chitanka.info

Не знам поет, на този свят живял,

душата си, дълбоко наранена

от пламенна любов несподелена

в безсмъртни строфи да не е излял.

А аз, потеглил към осемедест,

не съм изпитал стрес, любовна мъка,

нито сърдечна болка, ни разлъка —

обичах и обичан бях в ответ.

Живях в безбурен, тих семеен кът.

Съдбата любовта ми не попари

с дела бракоразводни, с изневяри,

и днес спокойно дните ми текат.

Но без страданията и греха

шедьоври не можах да сътворя!

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.